કચ્છમાં મહત્ત્વનાં સ્મારકોમાં બારમી સદીની આસપાસ બનેલું પુંઅરેશ્વરનું મંદિર મહત્ત્વનું છે. ઐતિહાસિક અને પુરાતત્ત્વીય મહત્ત્વ ધરાવતું આ મંદિર સદીઓથી કાળનો માર ખમીને નબળું તો થયું જ હતું. મોટા પથ્થરો એકબીજા પર મુકીને બનાવાયેલું આ મંદિર અત્યારે ભલે નાનું લાગતું હોય, તેનું ઐતિહાસિક મહત્ત્વ ઘણું વધારે છે. નવરાત્રી દરમિયાન પગપાળા માતાના મઢનાં દર્શનાર્થે જનારા ભાવિકો માટે અહીં મોટો કેમ્પ યોજાય છે. આ મંદિરના રિસ્ટોરેશન માટે અગાઉ ૮૦ લાખ ફાળવાયા હતા, પરંતુ આસપાસ વેરાયેલા પથ્થરો એકઠા કરીને રખાયા છે તથા માત્ર પ્લિન્થ સુધીનું કામ કરાયું છે. બાકીનું કામ સ્ટાફ અને કારીગરોના અભાવે વર્ષોથી અટકેલું છે.